บาทเปิด 31.83 บาทต่อดอลล่าร์
เงินบาทเปิดตลาด 31.83 บาทต่อดอลล่าร์  ก่อนขยับแข็งค่ามาที่ 31.80 ตามทิศทางภูมิภาค หลังดอลล์อ่อน-จับตาผลประชุมธนาคารกลางญี่ปุ่น
23 ม.ค. 2561

เงินบาทเปิดตลาด 31.83 บาทต่อดอลล่าร์  ก่อนขยับแข็งค่ามาที่ 31.80 ตามทิศทางภูมิภาค หลังดอลล์อ่อน-จับตาผลประชุมธนาคารกลางญี่ปุ่น นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 31.83 บาท/ดอลลาร์ แข็งค่าจากวานนี้ที่ปิดตลาดอยู่ที่ระดับ 31.84 บาท/ดอลลาร์"ล่าสุดเงินบาทแข็งค่าเล็กน้อยลงมาอยู่ที่ 31.80 บาท/ดอลลาร์ ตามสกุลเงินในภูมิภาค หลังดอลลาร์ปรับตัวอ่อนค่า ผลจากวุฒิสภาสหรัฐโหวตผ่านร่างกฎหมายงบประมาณชั่วคราว ทำให้หน่วยงานราชการพ้นการชัตดาวน์สามารถกลับมาดำเนินงานได้อีกครั้ง"นักบริหารเงิน กล่าวอย่างไรก็ตาม ตลาดจับตารอผลการประชุมธนาคารกลางญี่ปุ่น (BOJ) นักบริหารเงิน คาดว่า กรอบการเคลื่อนไหวของเงินบาทระหว่าง 31.75-31.90 บาท/ดอลลาร์